**JUDEŢUL ARGEŞ Anexă la H.C.J. nr. \_\_\_\_\_\_\_/\_\_\_\_\_\_\_\_\_**

**DIRECŢIA ECONOMICĂ**

***APROB***

***PREŞEDINTE,***

**Ion MÎNZÎNĂ**

**VIZAT VIZAT VIZAT**

**VICEPREȘEDINTE, VICEPREȘEDINTE, SECRETAR GENERAL**

**AL JUDEȚULUI**

**Marius Florinel NICOLAESCU Adrian Dumitru BUGHIU Ionel VOICA**

**RAPORT**

**PRIVIND EXECUŢIA BUGETARĂ LA DATA DE 31.12.2021**

**PENTRU ACTIVITATEA JUDEŢULUI ARGEŞ**

Judeţul Argeş a efectuat la data de 31.12.2021 plăţi în sumă de 369.996.981 lei (buget local), 560.657.857 lei (buget instituţii publice şi activităţi finanţate integral sau parţial din venituri proprii) și 525.150 lei (bugetul creditelor interne), pentru finanţarea următoarelor acţiuni: autorităţi publice şi acţiuni externe, alte servicii publice generale, tranzacții privind datoria publică și împrumuturi (plată dobândă împrumuturi), apărare, ordine publică şi siguranţă naţională, învăţământ primar special şi programul „Lapte şi corn”, sănătate, cultură, religie şi acţiuni privind activitatea sportivă şi de tineret, asistenţă socială, locuințe, servicii şi dezvoltare publică, acţiuni generale economice, comerciale și de muncă (dezvoltare regională, protocol), transporturi, turism, pază şi ordine.

Prevederile bugetare, atât pe capitole de cheltuieli şi diviziuni ale clasificaţiei bugetare (activităţi economice), cât şi pe natura cheltuielilor (titluri de cheltuieli), au fost dimensionate în funcţie de baza legală a cheltuielilor, ţinându-se seama de priorităţi în angajarea acestora.

La data de 31.12.2021, Judeţul Argeş a încasat venituri ale *bugetului local* în sumă de **369.824.769 lei**, din care cele mai importante categorii:

* Venituri fiscale - 293.740.987 lei;
* Venituri nefiscale -5.939.401 lei;
* Finanţarea drepturilor acordate persoanelor cu handicap - 1.010.105 lei;
* Subvenții din bugetul de stat pentru finanţarea unităţilor de asistenţă medico-sociale - 4.977.694 lei;
* Finanțarea Programului Național de Dezvoltare Locală - 19.582.805 lei;
* Subvenții de la bugetul de stat către bugetele locale necesare susținerii derulării proiectelor finanțate din fonduri externe nerabursabile (FEN) postaderare, aferente perioadei de programare 2014-2020 - 5.880.129 lei;
* Sume primite de la UE/alți donatori în contul plăților efectuate și prefinanțări aferente cadrului financiar 2014-2020 – 38.236.981 lei.

Faţă de prevederile anuale initiale aprobate, în sumă de 409.144.000 lei, se constată că încasările ***bugetului local*** au fost de 369.824.769 lei, fiind încasate în proporție de 82,55%.

În perioada de raportare s-au efectuat plăţi nete de casă în sumă de 369.996.981 lei, faţă de veniturile realizate (369.824.769 lei), rezultând un ***deficit bugetar al bugetului local de 172.212 lei.***

Contul de execuţie al bugetului local al Judeţului Argeş la data de 31 decembrie 2021 corespunde cu cel din Sistemul Național de Raportare Forexebug şi este prezentat în **anexa 1**.

Din analiza contului de execuţie al bugetului local la 31 decembrie 2021, rezultă următoarele:

* cotele defalcate din impozitul pe venit (15%) au fost încasate în proporţie de 99,71%;
* sumele alocate din cotele defalcate din impozitul pe venit pentru echilibrarea bugetelor locale (14%) au fost realizate în procent de 99,70% (menționăm că sumele au fost alocate de către Ministerul Finanțelor începând cu luna aprilie 2021) ;
* sumele defalcate din T.V.A. pentru finanţarea cheltuielilor descentralizate la nivelul judeţului Argeş au fost încasate în proporţie de 91,95%;
* subvenţiile de la bugetul de stat pentru finanţarea drepturilor acordate persoanelor cu handicap au fost încasate în proporţie de 63,21%;
* taxa asupra mijloacelor de transport - procentul de realizare de 111,53%;
* taxe și tarife pentru eliberarea de licențe și autorizații de funcționare - procent de realizare de 16,94%;
* alte venituri din concesiuni și închirieri de către instituțiile publice - procentul de realizare de 194,99%.

# Veniturile secţiunii de funcţionare ale bugetului local s-au încasat în proporţie de 103,84% faţă de prevederile anuale aprobate, iar plăţile acestei secţiuni au fost în proporţie de 89,94%, rezultând un excedent bugetar al secțiunii de funcționare de 30.127.001 lei.

Veniturile secţiunii de dezvoltare ale bugetului local s-au încasat în proporţie de 41,75% faţă prevederile anuale aprobate, iar plăţile acestei secţiuni au fost în proporţie de 49,09%, rezultând un deficit bugetar al secțiunii de dezvoltare de30.299.213 lei.

Faţă de prevederile anuale aprobate, în sumă de 706.087.910 lei, se constată că încasările ***bugetului instituţiilor publice şi activităţilor finanţate integral sau parţial din venituri proprii*** au fost de 556.065.865 lei, fiind încasate în proporție de 78,75 %, situaţie prezentată în **anexa 2**.

În perioada de raportare s-au efectuat plăţi nete de casă în sumă de 560.657.857 lei, 77,19%, faţă de veniturile realizate (556.065.865 lei), rezultând ***un deficit bugetar al bugetului instituţiilor publice şi activităţilor finanţate integral sau parţial din venituri proprii de 4.591.992 lei.***

Din analiza contului de execuţie al bugetului instituţiilor publice şi activităţilor finanţate integral sau parţial din venituri proprii la 31 decembrie 2021, rezultă următoarele:

- veniturile din prestări servicii au fost încasate în proporție de 100,89%;

- veniturile din contractele încheiate cu casele de asigurări sociale din sănătate au fost încasate în proporţie de 89,00%;

Veniturile secţiunii de funcţionare ale bugetului instituţiilor publice şi activităţilor finanţate integral sau parţial din venituri proprii s-au încasat în proporţie de 93,41 % faţă de prevederile anuale aprobate, iar plăţile acestei secţiuni au fost realizate în proporţie de 91,76%, rezultând un excedent bugetar al secțiunii de funcționarede 219.192 lei.

Veniturile secţiunii de dezvoltare ale bugetului instituţiilor publice şi activităţilor finanţate integral sau parţial din venituri proprii s-au încasat în proporţie de 19,90 % faţă de prevederile anuale aprobate, iar plăţile acestei secţiuni au fost realizate în proporţie de 21,72 %, rezultând un deficit bugetar al secțiunii de dezvoltare de 4.811.184 lei.

Faţă de prevederile anuale aprobate, în sumă de 1.000.000 lei, se constată că încasările ***bugetului creditelor interne*** au fost de 525.150 lei, fiind încasate în proporție de 52,52 %, situaţie prezentată în **anexa 3**.

În perioada de raportare s-au efectuat plăţi nete de casă în sumă de 525.150 lei (52,52%), faţă de veniturile realizate (525.150 lei), rezultând ***echilibru bugetar al bugetului creditelor interne.***

Datele prezentate în situaţiile financiare centralizate, întocmite la 31 decembrie 2021, reflectă imaginea fidelă a modului de gestionare a patrimoniului şi de finanţare a unităţilor şi activităţilor de sub autoritatea Judeţului Argeş şi au fost supuse operaţiunilor de verificare a respectării normelor şi regulilor contabile.

Situaţiile financiare centralizate, întocmite la 31 decembrie 2021, cuprind date ce reflectă realitatea, exactitatea şi legalitatea operaţiunilor efectuate şi sunt în concordanţă cu evidenţa contabilă, sintetică şi analitică, a fiecăreia dintre instituţiile a căror activitate o raportăm.

Faţă de cele prezentate şi în conformitate cu prevederile art. 57 din Legea nr. 273/2006 privind finanţele publice locale actualizată, vă supunem spre analiză şi aprobare execuţia bugetară pentru activitatea Judeţului Argeş la data de 31.12.2021.

**DIRECTOR EXECUTIV, DIRECTOR EXECUTIV,**

Eugenia Carmen MOCANU Simona Alisa CIOBANU

Șef Serviciu Financiar Contabilitate, Întocmit,

Mădălina Gîdoiu Aida Priftis